132 A. Wallensköld 



De la femme d'ung ' empereur qui pour bien fere eut a souflFrir moult de maulx, et estoit en 

 grant perill de mort, laquelle Nostre Dam^e délivra pour ce que eUe se reclama a elle 



Ms. Paris, Bibl. nat., f. fr. 410, fol. 15 r" — 15 v°, 12 r» — 12 v», 16 r». (L'ordre 

 des feuilles est interverti dans le ms.)'' 



(Fol. 15 r") A Rome eut ung empereur qui eut une moult bonne dame et sage a femme. 

 Celuy empereur fist ung voyage en lointaines terres en son empire, et laissa a ung sien frère 

 sa terre et sa femme a gouverner. Lequel frère souvantes foiz pria la bonne femme d'amour 

 folle et d'avoir sa compagnie. Et sagement tous jours en le blasmant luy contredisoit et disoit 

 que elle aymeroit myeulx que on l'ardist. Et celuy ne cessoit tous jours de l'amonnester. Et 

 advint que une foys elle luy dist qu'ilz alassent en une forte tour qui estoit en l'oustel, et ne 

 le disoit pas pour nul mal, come vous ouyrés. Et il cuidoit que ce fust pour péché et pour 

 abiter a elle. Quant ilz furent dedans la tour, et la dame sault hors et ferma la porte, ne 

 despuis ne le laissa yssir hors juques l'empereur, son mary, fut venu. Et tousjours (Fol. 15 v") 

 pour le resjouir la dame luy donuoit du pain et de l'eau par une fenestre qui estoit en l'uys, 

 et puis le laissa aller pour ce qu'il luy promist que jamais ne la prieroit. Et luy requist qu'elle 

 ne l'accusast devant son frère. Il monta a cheval et s'en ala audevant de son frère l'empereur 

 moult maigre et atout la barbe grant et les cheveulx, qui luy estoient creuz en la prison. 

 L'empereur luy demanda pourquoy il estoit si maigres et avoit si grant barbe et si grans 

 cheveuz, si luy dist: „Certes, sire, ung petit après ce que vous fustes partis vostre femme me 

 pria plusieurs foiz de pécher a elle, et quant je vis qu'elle ne me cessoit de prier, je me mis 

 en la tour au pain et a l'eau, affin que l'ennemy ne me temptast de pécher, et me sont en la 

 tournes cheveuz ainsi creuz come vous voyez." Quant l'empereur fut a deux journeez de 

 Eomme, sa femme ala audevant de luy moult honnorablemant soy peussant que il la vist moult 

 volontiers. Et sitost qu'elle fut vers luy, il la ferit moult vilainement du pié et la getta par 

 terre, et commanda a quatre de ses escuyers que come maulvaise putain la menassent en ung 

 boys et' la la laissassent et l'occissent de leurs espees. Les escuyers la menarent, et come ilz 

 virent qu'elle estoit si belle dame, ilz voulirent avoir sa compagnie, avant qu'ilz la tuassent. 

 Et elle ne s'i^voult consentir pour riens, mes forment se deffeudoit en eulx disant que elle 

 araoyt myeulx qu'ilz la despessassent en pures pièces qu'elle feist ung tel péché. De la volonté 

 Nostre Seigneur il passoit pour la ung grant seigneur, qui l'ouyt et leur esta et la mena en son 

 hostel. Le sire et la femme virent qu'elle portoit visaige de bonne et vaulliant femme, la tindrent 

 honnestement en leur hostel, et elle se tenoit moult dévotement et nourrissoit et mettoit coucher 

 avec elle ung petit enffant du seigneur et de la dame. Le sire avoit ung frère qui celle bonne 

 dame pria maintez foiz de péché, laquelle pour nulle riens ce faire ne voulut. De la volenté 

 Nostre Seigneur il entra en la chambre (Fol. 12 r») de elle et par despit tua entre les bras 

 d'elle Fenffant de son trere. Quant la preudefemme fut esveilliee, trouva le sanc par le ligt et 



Ms. dum. — ^ // faut les placer dans l'ordre suivant: 1—7, 11, 8—10, 13—15, 12, 16— .... 



Tom. XXXIV. 



